**A 107. sorszámú Vadgazdálkodási technikus megnevezésű szakképesítés szakmai és vizsgakövetelménye**

**1. ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 625 01

1.2. Szakképesítés megnevezése: Vadgazdálkodási technikus

1.3. Iskolai rendszerű szakképzésben a szakképzési évfolyamok száma: 2 év

1.4. Iskolarendszeren kívüli szakképzésben az óraszám: -

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák:-

2.2. Szakmai előképzettség:-

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 6220 | Vadgazdálkodási foglakozású | Vadász, vadtenyésztő |
| 3.1.3. | 3132 | Erdő- és természetvédelmi technikus | Természetvédelmi őr, Természetvédelmi ügyintéző |
| 3.1.4. | 8125 | Motorfűrész-kezelő | Motorfűrész-kezelő |

**3.2. A szakképesítés munkaterületének rövid leírása**

A vadgazdálkodás és a természetvédelem területén középfokú végzettséget igénylő munkakörök, középszintű vezetői feladatok ellátása. A vadállomány gondozása, hasznosítása és a védelmével kapcsolatos feladatok ellátása.

A szakképesítéssel rendelkező képes:

**-** a vadon élő vadfajok és a természetvédelmi oltalom alatt álló fajok állományának védelméről gondoskodni,

**-** a vadállományt meghatározott szinten tartani, vadgazdálkodási és vadászati létesítményeket létesíteni, téli etetésről, víz biztosításáról gondoskodni, selejtezést, vadásztatást végezni, a kártékony vadfajok állományát csökkenteni,

**-** élő vadat befogni és szállításra előkészíteni,

**-** apróvadnevelő-telepeken az állatokat gondozni,

**-** az egyéni és társas vadászatokon szakirányítóként, vadászatvezetőként is feladatokat ellátni, az elejtett vad szakszerű birtokbavételét, a terítékkészítést elvégezni, illetve elvégeztetni,

**-** a lőtt vad szakszerű kezelését, tárolását, értékesítését, valamint a trófea kikészítését és bírálatra történő előkészítését elvégezni,

**-** a vadászfegyvereket karbantartani.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 623 01 | Erdészeti szakmunkás | azonos ágazat |
| 3.3.4. | 54 623 02 | Erdésztechnikus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11607-16 | Vadászati állattan |
| 4.4. | 11605-16 | Élőhely fejlesztés és gazdálkodás |
| 4.5. | 11609-16 | Vadtenyésztés |
| 4.6. | 11608-16 | Vadgazdálkodás, vadtakarmányozás |
| 4.7. | 11606-16 | Műszaki és járművezetési ismeretek |
| 4.8. | 11604-16 | Állományhasznosítás - vadászat |
| 4.9. | 10980-12 | Gallyazás, darabolás |
| 4.10. | 11498-12 | Foglalkoztatás I. (érettségire épülő képzések esetén) |
| 4.11. | 11499-12 | Foglalkoztatás II. |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

A szakmai vizsga megkezdésének feltétele a „T” kategóriás gépjárművezetői jogosítvány megléte.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | - | - | - |

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **Felismerés**

A vizsgafeladat ismertetése: a feladat során a tanulóknak a kiadott fajlista alapján a vizsgára összeállított kollekciókban megadott növény és állatfajokat, vadnyomokat kell felismerniük. A kollekciókban legalább 20, de legfeljebb 40 felismerési anyagnak kell szerepelnie.

A vizsgafeladat időtartama: 30 perc

A vizsgafeladat értékelési súlyaránya: 10%

B) A vizsgafeladat megnevezése: **Szakmai gyakorlati feladatok**

A vizsgafeladat ismertetése: a vizsgázóknak a vadgazdálkodás szakterületére jellemző gyakorlati vizsgatételek közül kell egyet megoldaniuk a következő témakörökből: vadgazdálkodási-, erdőgazdálkodási-, mezőgazdasági gépek üzemeltetése, karbantartása; területellenőrzés; élőhely fejlesztés; vadvédelem; vadászat, vadászatszervezés; vadállomány szabályozás; trófeabírálat, vadgazdálkodási berendezések létesítése, karbantartása; vadtenyésztés, vadbefogás; vadkárelhárítás; vadgazdálkodással kapcsolatos nyilvántartási és adminisztrációs munkák.

A vizsgafeladat időtartama: 90 perc

A vizsgafeladat értékelési súlyaránya: 20%

C) A vizsgafeladat megnevezése: **Lövészet**

A vizsgafeladat ismertetése: a vizsgázóknak golyós és sörétes fegyverrel kell lövészetet bemutatni, különös tekintettel a balesetmentes fegyverkezelés szabályainak a betartására. Fegyverbelövés, szórás százalékszámítás.

A vizsgafeladat időtartama: 30 perc

A vizsgafeladat aránya: 10%

**5.3.2. Központi írásbeli vizsgatevékenység:**

A vizsgafeladat megnevezése: **Szakmai írásbeli**

A vizsgafeladat ismertetése: a vizsgafeladat során a vizsgázóknak központilag kiadott feladatlapot kell megoldaniuk. A feladatlapon szereplő feladatok, kérdések formájában felölelik a 4. Szakmai követelmények pontban megadott modulok mindegyikét. A feladatlapon a kérdések típusa 50%-ban feleletválasztós, 50%-ban kifejtő és szakmai számítás.

A vizsgafeladat időtartama: 120 perc

A vizsgafeladat értékelési súlyaránya: 30%

**5.3.3. Szóbeli vizsgatevékenység:**

A vizsgafeladat megnevezése: **Komplex szóbeli**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 45 perc (felkészülési idő 30 perc, válaszadási idő 15 perc).

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

A gyakorlati vizsgatevékenység felismerési vizsgafeladatának teljesítése alapkritérium. Amennyiben a vizsgázó nem teljesíti legalább 61%-os eredménnyel, a szakmai gyakorlati vizsgáját nem folytathatja, a gyakorlati vizsgarészre kapott osztályzata elégtelen. Az a vizsgázó, akinek felismerési eredménye 51-60%-os volt, egy másik felismerési kollekción (póttétel) javíthat. Amennyiben a második feladatmegoldásában eléri a 61%-os eredményt, tovább haladhat. A vizsgázó a gyakorlati vizsgarész „B)” feladatát akkor húzhatja ki az erre szolgáló tételsorból, ha a felismerés vizsgarészt sikeresen teljesítette. Az a vizsgázó, aki az első vizsgacselekményében nem érte el az 51%-os eredményt, nem kaphat javítási lehetőséget és nem haladhat tovább a gyakorlati vizsgán.

Ha a vizsgázó a gyakorlati vizsgán súlyosan megsérti a balesetelhárítási szabályokat, és ezzel saját, vagy mások testi épségét veszélyezteti, akkor a vizsgát azonnal meg kell szakítani, és a vizsgázó a gyakorlati vizsgájára elégtelen osztályzatot kap.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Munkaruha, védőruha |
| 6.3. | Védőeszközök |
| 6.4. | Sörétes vadászfegyver típusonként minimum 1 db |
| 6.5. | 1000 joule csőtorkolati energiát meghaladó kaliberű golyós vadászlőfegyver minimum 1 db |
| 6.6. | 0.22 kaliberű golyós lőfegyver minimum 2 db |
| 6.7. | Céltávcsövek |
| 6.8. | Kereső távcsövek |
| 6.9. | Motorfűrészek |
| 6.10. | Nyeles tisztító fűrészek |
| 6.11. | Egyéni védőeszközök |
| 6.12. | Egyéb kézi eszközök (fejszék, kézifűrészek) |
| 6.13. | Mezőgazdasági erőgép |
| 6.14. | Talajművelő eszközök |
| 6.15. | Terepjáró gépkocsi |
| 6.16. | Mezőgazdasági kézi eszközök |
| 6.17. | Szekrényes előkeltető és bujtató gép |
| 6.18. | Vadászható és védett fajok preparátumai |
| 6.19. | Vadnyomok preparátumai |
| 6.20. | Vadfajok trófeái |
| 6.21. | Bőgőkürt, csalsípok |
| 6.22. | Működésük és felhasználásuk révén szelektív ölő és élvefogó csapdák |
| 6.23. | A trófea kikészítés eszközei |
| 6.24. | Vadászható és védett fajokról digitális képek |
| 6.25. | Termés és maggyűjtemények |
| 6.26. | Vadkárokat szemléltető anyagok |
| 6.27. | Vadgazdálkodási, vadászati berendezések, szemléltető anyagok |
| 6.28. | Ebtartáshoz és a használatához szükséges eszközök |
| 6.29. | Lőtér sörétes és golyós lövészet számára |

**7. EGYEBEK**